Palayoor Mahadeva Temple
પલાયુર મહાદેવ મંદિર પ્રાચીન કેરળમાં ત્રિશૂર જિલ્લામાં ચાવક્કડ નજીક પલાયુરમાં આવેલું એક સુપ્રસિદ્ધ મંદિર હતું. કેરળના મલબારમાં સેન્ટ થોમસના આગમન સાથે આ શિવ મંદિરને પાછળથી ખ્રિસ્તી ચર્ચમાં રૂપાંતરિત કરવામાં આવ્યું હતું. પલાયૂર મહાદેવ (શિવ) મંદિર આજે અસ્તિત્વમાં નથી. આ મંદિરનું નિર્માણ કોડુંગલ્લુરના પ્રથમ ચેર રાજાએ કરાવ્યું હોવાનું માનવામાં આવે છે. આ મંદિર પરશુરામ દ્વારા સ્થાપિત 108 શિવ મંદિરોમાંનું એક છે. દંતકથાઓ સૂચવે છે કે ભગવાન મહાદેવ (શિવ) ની મૂર્તિની સ્થાપના પરશુરામ દ્વારા જ કરવામાં આવી હતી. દંતકથા અનુસાર પલાયુર બ્રાહ્મણોનો ગઢ હતો. જ્યારે સેન્ટ થોમસ કોડુંગલ્લુરથી આવ્યા હતા, ત્યારે બે હજાર વર્ષ પહેલાં યહૂદીઓ પલાયુરમાં વસવાટ કરતા હતા. એક પ્રાચીન યહુદી સભાસ્થાનના અવશેષો હજુ પણ ચર્ચથી લગભગ એક ફર્લોંગ દૂર એક મંદિરની બહાર જોવા મળે છે. કેરળમાં ખ્રિસ્તીઓની ઉત્પત્તિ ઈ. સ. 52માં થઈ હતી જ્યારે સેન્ટ થોમસ કોડુંગલ્લૂર બંદર પર ઉતર્યા હતા. તેમણે કેરળના વિવિધ ભાગોની મુલાકાત લીધી અને નંબૂદિરી સહિત મૂળ વતનીઓનું ધર્માંતરણ કર્યું. સંદર્ભો 108 શિવ મંદિરો કેરળમાં શિવ મંદિરો